[{"text_idx": "#000004", "text": "Olen pa\u0308ris tihti kohanud arvamust, et aegunud volitustega juhatusel puudub korteriomanike u\u0308ldkoosoleku kokku kutsumise o\u0303igus. Konsultatsioonile on tulnud paaril korral needsamad aegunud volitustega juhatuse liikmed koguni ku\u0308simusega, et kuidas korrektselt kutsuda korteriomanike u\u0308ldkoosolek kokku 1/10 korteriu\u0308histu liikmete no\u0303udel ja ollakse u\u0308llatunud kui selgitan, et uue juhatuse valimiseks (vo\u0303i ka juhatuse varasematele liikmetele uute volituste andmiseks) saab korteriomanike u\u0308ldkoosoleku kokku kutsuda ka aegunud volitustega juhatus ja sedasi kokku kutsutud koosoleku otsus juhatuse liikmete valimiseks on seaduslik ja o\u0303iguskindel."}, {"text_idx": "#000005", "text": "Arvamust kujundades tuginen kohtupraktikale. Na\u0308iteks po\u0308o\u0308rdus korteriomanik kohtusse Tallinn, Nurmiku tee 16 korteriu\u0308histu u\u0308ldkoosoleku otsuste vaidlustamiseks, kus korteriomaniku hinnangul ei saanud mo\u0308o\u0308dunud ametiajaga juhatuse poolt kokku kutsutud korteriomanike u\u0308ldkoosoleku otsused olla kehtivad. Vaidlus la\u0308bis kaks kohtuastet ja Tallinna Ringkonnakohtu 20.03.2020 kohtuma\u0308a\u0308ruses tsiviilasjas 2-18-1403 (ka\u0308ttesaadav seisab punktis 10:"}]